b'\n_START_ARTICLE_\nProm Night (2008)\n_START_SECTION_\nSammendrag\n_START_PARAGRAPH_\nI 2005 kommer Donna Keppel (Brittany Snow) hjem fra en film-kveld med venninnen Lisa Hines (Dana Davis) og hun finner faren og broren sin drept. Donna gjemmer seg under sengen sin, hvor hun ser moren sin (Lori Heuring) sl\xc3\xa5ss mot Richard Fenton (Johnathon Schaech), en tidligere l\xc3\xa6rer som var besatt av Donna. Donna blir vitne til at Fenton myrder moren hennes. I 2008 bor Donna sammen med sin tante Karen (Jessalyn Gilsig) og onkel Jack (Linden Ashby), og hun skal snart bli uteksaminert fra videreg\xc3\xa5ende skole. Hun g\xc3\xa5r fremdeles p\xc3\xa5 antidepressiva for \xc3\xa5 takle depresjonen etter det som skjedde med foreldrene og broren hennes. Donna, Lisa og Claire (Jessica Stroup) er hos fris\xc3\xb8ren da Donna plutselig ser Fenton, f\xc3\xb8r hun innser at hun bare innbiller seg ting. Noen timer senere ankommer Donna`s kj\xc3\xa6reste, Bobby (Scott Porter), til huset hennes, sammen med flere venninner og deres kj\xc3\xa6rester, Ronnie (Collins Pennie) og Michael (Kelly Blatz). _NEWLINE_Ved politistasjonen, f\xc3\xa5r etterforsker Winn (Idris Elba), som fengslet Fenton tre \xc3\xa5r tidligere, vite at Fenton har r\xc3\xb8mt fra fengsel, og han advarer Karen og Jack. Karen mener Donna burde komme hjem i tilfelle Fenton finner ut hvor hun bor, men Jack mener at Donna burde f\xc3\xa5 lov til \xc3\xa5 g\xc3\xa5 til skoleballet. Fenton kommer i forkledning til hotellet hvor skoleballet skal arrangeres og han dreper en stuepike og tar hovedn\xc3\xb8kkelen hennes. P\xc3\xa5 dansegulvet, begynner Claire \xc3\xa5 krangle med kj\xc3\xa6resten, Michael, og g\xc3\xa5r opp p\xc3\xa5 rommet sitt sammen med Donna for \xc3\xa5 roe seg ned. N\xc3\xa5r Donna g\xc3\xa5r sin vei, blir Claire alene og hun h\xc3\xb8rer merkelige lyder. Fenton l\xc3\xa5ser Claire inn i et rom, hvor han dreper henne. N\xc3\xa5r Claire ikke returnerer til festen, g\xc3\xa5r Michael ovenp\xc3\xa5 for \xc3\xa5 se hvor hun er. Fenton gjemmer seg i et klesskap p\xc3\xa5 rommet, men Michael ser at d\xc3\xb8ren til skapet lukker seg. Michael \xc3\xa5pner skapet og Fenton sl\xc3\xa5r ham til d\xc3\xb8de._NEWLINE_Etterforsker Winn kommer og advarer hotell-personalet om \xc3\xa5 v\xc3\xa6re p\xc3\xa5 vakt. Fenton dreper en hotellansatt og han finner en hotell-uniform. Lisa ser Fenton i heisen p\xc3\xa5 vei til rommet sitt. Lisa stikker av for \xc3\xa5 advare Donna, men hun blir fanget av Fenton. Hun blir jaget ned til kjelleren p\xc3\xa5 hotellet, hvor hun gjemmer seg for Fenton. Men Fenton finner og dreper henne. Winn og etterforsker Nash (James Ransone) finner liket av hotellets eier i bagasjerommet p\xc3\xa5 bilen hans. Kort tid senere finner Winn den d\xc3\xb8de stuepiken. Winn skj\xc3\xb8nner at Fenton er ved hotellet, og han trykker p\xc3\xa5 en n\xc3\xb8dalarm slik at hele hotellet blir evakuert. Donna g\xc3\xa5r til rommet sitt for \xc3\xa5 hente morens sjal. Fenton finner henne, og han angriper henne. Winn innser at Donna fremdeles er p\xc3\xa5 hotellet, og Winn g\xc3\xa5r for \xc3\xa5 lete etter henne. Donna stikker av fra Fenton. Politiet leter gjennom hotellet, men de finner ingen tegn til Fenton. Winn oppdager liket til en hotell-ansatt som Fenton drepte tidligere, og han innser at Fenton forlot hotellet i uniformen til den ansatte. _NEWLINE_Winn skynder seg tilbake til Donna`s hus hvor han finner detektiv Nash d\xc3\xb8d i politibilen sin. Inne i huset g\xc3\xa5r Donna p\xc3\xa5 do, og n\xc3\xa5r hun kommer ut igjen ser hun at Bobby`s hals har blitt sk\xc3\xa5ret over. Hun ser en skygge utenfor rommet sitt, og hun gjemmer seg i et skap, fordi hun er redd for at skyggen er Fenton. Men dette viser seg \xc3\xa5 v\xc3\xa6re detektiv Winn, og Fenton finner Donna i skapet. Winn er i ferd med \xc3\xa5 \xc3\xa5pne skapet hvor Fenton holder Donna. Men han h\xc3\xb8rer et skrik fra Donna`s tante, som har oppdaget den d\xc3\xb8de politimannen utenfor huset, s\xc3\xa5 Winn g\xc3\xa5r ut av rommet. Donna blir angrepet av Fenton, og et voldsomt basketak oppst\xc3\xa5r. N\xc3\xa5r Fenton er i ferd med \xc3\xa5 drepe Donna, l\xc3\xb8per Winn inn og skyter Fenton flere ganger, og dreper ham. Donna sitter gr\xc3\xa5tende ved siden av Bobby`s d\xc3\xb8de kropp, og Winn forteller henne at marerittet endelig er over.'